**Ո Ր Ո Շ Ո Ւ Մ**

**Կատարորղական վարույթը կասեցնելու մասին**

24.01.2017թ. ք.Երևան

ՀՀ ԱՆ ԴԱՀԿ ծառայության Երևան քաղաքի Շենգավիթ բաժնի հարկադիր կատարող արդարադատության ավագ լեյտենանտ՝ Արթուր Մանուկյանս, ուսումնասիրելով 09.01.2017թ. վերսկսված թիվ 02027731 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Երևան քաղաքի Շենգավիթ վարչական շրջանի ընդհանուր իրավասության առաջին ատյանի դատարանի կողմից 13.06.2016թ. տրված թիվ ԵՇԴ/4339/02/15 կատարողական թերթի համաձայն պետք է՝ Վարդուհի Սմբատի Մնացականյանից հօգուտ «Անելիք Բանկ» ՓԲ ընկերության բռնագանձել 12.183.873 /տասներկու միլիոն հարյուր ութսուներեք հազար ութ հարյուր յոթանասուներեք/ դրամ 40 /քառասուն/ լումա, որից 9.640.989 /ինը միլիոն վեց հարյուր քառասուն հազար ինը հարյուր ութսունինը/ դրամ 50 /հիսուն/ լուման որպես վարկի մնացորդ, 864.221 /ութ հարյուր վաթսունչորս հազար երկու հարյուր քսանմեկ/ դրամ 70 /յոթանասուն/ լուման որպես հաշվեգրված տոկոսագումար, 175.134 /հարյուր յոթանասունհինգ հազար հարյուր երեսունչորս/ դրամ 20 /քսան/ լուման որպես տույժ/տուգանք, 1.503.528 /մեկ միլիոն հինգ հարյուր երեք հազար հինգ հարյուր քսանութ/ դրամը որպես միջնորդավճար` բռնագանձումը տարածելով 31.07.2013թ. կնքված հա. N1ՇԱ0151 գրավի պայմանագրի հիման վրա գրավադրված և պատասխանողին սեփականության իրավունքով պատկանող <<BYD F3 GL-I 1.5>> մակնիշի 35 TO 992 պետհամարանիշի և <<BYD F3 GL-I 1.5>> մակնիշի 35 TO 993 պետհամարանիշի ավտոմեքենաների վրա, 248.000 /երկու հարյուր քառասունութ հազար/ դրամ վճարված պետտուրքը, ինչպես նաև սկսած 04.09.2015թ.-ից մինչև վճռի կայացման օրը 31.07.2013թ. կնքված հա. N1ՇԱ0151 վարկային պայմանագրի 1.1 և 1.4 կետերով նախատեսված տոկոսները և տույժերը, իսկ վճռի կայացման օրվանից մինչև պատրավորությունների դադարման օրը` ՀՀ կենտրոնական բանկի կողմից սահմանված բանկային տոկոսի հաշվարկային դրույքաչափով հաշվարկվող տոկոսները:

Պարտապանից պետք է բռնագանձել նաև բռնագանձման ենթակա գումարի 5%-ի չափով ՀՀ դրամ գումար, որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապանի ողջ գույքի վրա բռնագանձում տարածելու պարագայում այդ գույքը նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով:**

**Ո Ր Ո Շ Ե Ց Ի**

Կասեցնել 09.01.2017թ. վերսկսված թիվ 02027731 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում:**

**Որոշման պատճեն ուղարկել կողմերին:**

**Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:**

**ՀԱՐԿԱԴԻՐ ԿԱՏԱՐՈՂ** **Ա.ՄԱՆՈՒԿՅԱՆ**